गुवारडी का पानी चौमू पहुंचा, दूर होगा पेयजल संकट
चौमू|विधायक रामलालशर्मा के प्रयासों से चौमू शहर के लिए 36 करोड़ रुपए की पेयजल योजना के द्वितीय फेज में शनिवार को ग्राम गुवारडी का पानी भी चौमू में पहुंच गया है। इससे पूर्व प्रथम फेज में ग्राम बलेखण का पानी चौमू पहुंचा था। इस पानी के पहुंचने से इस बार से शहर के लोगों को पेयजल समस्या का सामना नहीं करना पड़ेगा। शनिवार को ग्राम गुवारडी के पम्प हाउस को दोपहर 1 बजे चालू किया गया। चौमू की जनता इस दिन का बेसब्री से इंतजार कर रही थी।
विधायक रामलाल शर्मा ने कहा कि यह चौमू की जनता के अच्छे दिनों की शुरूआत है। गर्मियों के मौसम में पेयजल की समस्या से निजात पाने के लिए पेयजल योजना को चौमू शहर में शीघ्र चालू करने का प्रयास है तथा पेयजल योजना के सुचारू रूप से चालू होने से चौमू वासियों को राहत मिलेगी। विधायक शर्मा ने कहा कि हमारा प्रयास है कि प्रत्येक घर को पानी समान रूप से मिले। प्रथम फेज के दौरान ग्राम बलेखण का पानी शहर की बड़ी टंकियों में पहुंचाया गया था। जिससे वार्ड नं.28, 29, 30, 31, 33, 34, 35 में पानी की सप्लाई चालू की गई थी। अब द्वितीय फेज के दौरान चौमू शहर की शेष रही कॉलोनियों में पाइप लाईन के द्वारा पानी की सप्लाई जल्दी ही सुचारू रूप से चालू करवा दी जाएगी। चौमू शहर में बड़ी टंकियों का निर्माण कार्य सहित वार्डों में पाइप लाईन डालने का कार्य लगभग पूर्ण कर लिया गया है। नगरपालिका अध्यक्ष अर्चना कुमावत ने कहा कि पेयजल योजना से चौमू वासियों को काफी हद तक राहत मिलेगी तथा हमारा प्रयास है कि गर्मियों के मौसम में लोगों को पर्याप्त मात्रा में समान रूप से पानी उपलब्ध करवा सके।
इस मौके पर नगर मंडल अध्यक्ष बजरंग लाल सोनी, फल सब्जी मंडी अध्यक्ष दिनेश गौरा, पूर्व पालिका अध्यक्ष आशीष दुसाद, पूर्व पालिका उपाध्यक्ष कालूराम जाट, महिला मोर्चा अध्यक्ष सुषमा यादव, अल्पसंख्यक मोर्चा अध्यक्ष इरशाद खान, पार्षद रजनी शर्मा, श्याम कर्मवीर, मनोज कुमावत, प्रहलाद टेलर, कुंदनसिंह शेखावत, मुकेश सैनी, मनोज अग्रवाल, धर्मेंद्र गवारिया, बलदेव सिंह टांक, राहुल शर्मा, मुक्तिलाल शर्मा, रामस्वरूप नासना, पूर्व पार्षद रामवतार कुलदीप, मुकेश जांगिड़, गजानंद कुमावत, महेश सेरावत, दौलतसिंह जाट सहित आमजन मौजूद थे।
चौमू. शहरके जलदाय विभाग कार्यालय में ग्राम गुवारड़ी से चौमू शहर में पहुंचे पानी को देखते विधायक रामलाल शर्मा अन्य।
hin_Deva hin_Deva hin_Deva bho_Deva awa_Deva